新任熊女郎與張敬軒合照勁興奮 晒震撼身材網民笑言:想食咗軒公
新任「熊女郎」卡姐(Rebecca)出名身材好,且經常在Instagram(IG)派福利,故深受網民喜愛,現時IG坐擁近18萬粉絲,人氣強勁。
這位人氣KOL原來是張敬軒的死忠粉絲,日前她到竹翠公園觀賞了偶像在《春浪音樂節 • 香港站》的演出,並且還有合照機會,令她興奮不已,事後在社交平台分享喜悅:「冇諗過咁多年之後!今晚可以同 @hinscheung 合照,我真係由細聽你啲歌大心(附上多張陳年合照,回憶湧上心頭!haha我以前個樣好薯仔)今晚真的太激動了!!!做了超級粉絲咁耐見到軒公真係激動到講唔到嘢,唯有係度打返記錄低心多謝你嘅歌陪伴左我咁耐!!同埋俾到好多正能量我地!」
在附上的多張陳年合照中,可見卡姐如一般粉絲追星一樣,會到電台、簽名會等地方等偶像,在偶像隔離一副怕怕醜醜的樣子,非常可愛。然而,今次「再遇」軒公,卡姐可謂完全釋放出去,合照時單眼、伸脷、自拍全部出齊。而最令卡姐開心死的是,還得到軒公本尊Follow,她激動多謝偶像:「我真係太太太太太太太激動,咁多年嘅心願終於實現咗!」而熊仔頭也有轉發「祝賀」:「卡姐係 @hinscheung 多年忠實Fans,佢入FH(FHProductionHK)係為咗有日可以見張敬軒,但佢冇諗過係完全唔關事。」
網民大讚卡姐以前同現在樣子變化不大,一樣靚女:「愈大愈靚」、「兩個都食防腐劑的」、「好開心呀!希望你哋有合作機會。」另外,也有不少網民聚焦在卡姐的身材上,皆因卡姐當晚穿了一件勁貼身的U領低胸鏤空短版運動上衣,將其fit到漏的性感身材表露無遺,非常吸睛,有網民搞笑留言:「想食咗軒公。」又笑指她見偶像果然戰鬥力十足。